Belê in 'n verskeidenheid van wild - KLK
Belê in 'n verskeidenheid van wild
'n Plaaslike wildbedryf kenner het boere aangeraai om die beste teelmateriaal aan te skaf en om soveel moontlik met diverse wild te boer.
Voorsitter van die Wildbedryf SA, dr. Peter Oberem, raai boere aan om die beste moontlike teelmateriaal van kleurvariante, skaars wild of gewone wildsoorte, soos koedoes, waterbokke of rooihartbeeste, aan te koop.
Hy vertel ook dat die huidoge droogte moontlik die grootste impak op die wildbedryf sal hê. Daar is tans 'n groot aanvraag vir wildsoorte, maar is nie veel van waarde nie.
Na Oberem se mening, kan die prentjie anders lyk wanneer dit begin reën en boere dit weer kan bekostig om hul kuddes op te bou. "Dié boere wat dan nog goeie teelmateriaal het om te verkoop, gaan baie goeie pryse daarmee verdien," sê hy.
Landboubesigheidshoof van Absa, Ernst Janovsky, sê dat ten spyte van die droogte, is die wildbedryf in 'n goeie posisie. Hy meen dat die wildbedryf homself in verskillende fasette kan ontwikkel, naamlik wildtoerisme, wildprodukte, handel in lewende diere en jag.
Hy waarsku dat wildboere hul nie moet laat afskrik deur dalende veilingspryse van sommige diere nie.
PreviousPrevious post:Droogte-taakspan besig met verslagNextNext post:Continue using water sparingly